|  |  |  |
| --- | --- | --- |
|  |   |  |
|  |  |  |

**FEDERACIJA BOSNE I HERCEGOVINE**

FEDERALNI ZAVOD ZA STATISTIKU

**UPUTSTVO**

**ZA PRIKUPLJANJE PODATAKA I POPUNJAVANJE UPITNIKA**

**“GODIŠNJE ISTRAŽIVANJE FARMI 2022-BILJNA PROIZVODNJA”**

Novembar, 2022.

**SADRŽAJ**

|  |  |  |  |
| --- | --- | --- | --- |
| 1 |  | METODOLOŠKA OBJAŠNJENJA ................................................................................... | 4 |
|  | 1.1 | Cilj istraživanja ................................................................................................................. | 4 |
|  | 1.2 | Jedinica posmatranja i jedinica anketiranja ...................................................................... | 4 |
|  | 1.3 | Referentni period/dan ....................................................................................................... | 4 |
|  | 1.4 | Instrumenti za provođenje istraživanja ............................................................................. | 4 |
| 2 |  | ORGANIZACIJA I PROVOĐENJE ISTRAŽIVANJA ......................................................... | 4 |
|  | 2.1 | Zadaci i obaveze anketara ............................................................................................... | 4 |
|  | 2.2 | Zadaci i obaveze kontrolora ............................................................................................. | 6 |
|  | 2.3 | Zadaci i obaveze koordinatora ......................................................................................... | 6 |
| 3 |  | [UPITNIK „GODIŠNJE ISTRAŽIVANJE FARMI 2022-B”](#_Toc23940939) .................................................. | 6 |
|  | DIO 1. | OPĆE INFORMACIJE O POLJOPRIVREDNOM GAZDINSTVU ..................................... | 6 |
|  | DIO 2. | KORIŠTENO POLJOPRIVREDNO ZEMLJIŠTE ............................................................. | 7 |
|  |  | Tabela 2.1. UKUPNO KORIŠTENO POLJOPRIVREDNO ZEMLJIŠTE .......................... | 7 |
|  | DIO 3. | BILJNA PROIZVODNJA ................................................................................................... | 9 |
|  |  | Tabela 3.1. POŽNJEVENA POVRŠINA I PROIZ USJEVA NA ORANICAMA ................. | 9 |
|  |  | Tabela 3.2. POŽNJEVENA POVRŠINA I PROIZVODNJA POVRĆA NA ORANICAMANA OTVORENOM ILI POD NISKOM ZAŠTITOM............................................................. | 9 |
|  |  | Tabela 3.3. POŽNJEVENA POVRŠINA I PROIZVODNJA POVRĆA U ZAŠTIĆENOM PROSTORU...................................................................................................................... | 9 |
|  |  | Tabela 3.4. BAŠTE NA OTVORENOM ILI POD NISKOM ZAŠTITOM ............................ | 10 |
|  |  | Tabela 3.5. VOĆNJACI – UKUPNO (INTENZIVNI I EKSTENZIVNI) ............................... | 10 |
|  |  | Tabela 3.6. VINOGRADI .................................................................................................. | 11 |
|  |  | Tabela 3.7. RASADNICI ................................................................................................... | 11 |
|  |  | Tabela 3.8. CVIJEĆE I UKRASNO BILJE ........................................................................ | 12 |
|  |  | Tabela 3.9. STALNE TRAVNATE POVRŠINE ................................................................. | 12 |
|  |  | Tabela 3.10. REALIZOVANA JESENJA SJETVA U 2022 ............................................... | 12 |
|  |  | Tabela 3.11. PLANIRANA PROLJETNA SJETVA U 2023 ............................................... | 12 |
|  |  | Tabela 3.12. ZAKUP POLJOPRIVREDNOG ZEMLJIŠTE ............................................... | 12 |
|  |  | Tabela 3.13. BROJNO STANJE STOKE ......................................................................... | 13 |

**UVOD**

„Godišnje istraživanje farmi 2022-biljna proizvodnja“ (u daljem tekstu GIF) je statističko istraživanje koje se provodi od 01. do 15. decembra tekuće godine.

Prikupljeni podaci odnose se na korišteno poljoprivredno zemljište, požnjevene površine, ostvarenu biljnu proizvodnju (proizvodnja usjeva, povrća, voća i grožđa), prizvodnju sijena, rasadnicima, cvijeću i ukrasnom bilju, realizovana jesenja sjetva u 2022., planirana proljetna sjetva u 2023. i zakup poljoprivrednog zemljišta.

Jedinica posmatranja je poljoprivredno gazdinstvo izabrano metodom stratifikovanog slučajnog uzorka iz okvira koji zadovoljava traženu pokrivenost populacije u skladu sa važećim EU regulativama za oblast statistike poljoprivrede-biljna proizvodnja.

Za provođenje GIF-a pripremljeni su Upitnik i Uputstvo koja sadrže neophodna metodološka objašnjenja, uputstvo za popunjavanje obrasca, kao i obaveze svih učesnika u ovom istraživanju.

Prilikom pripreme Upitnika i Uputstva korištene su statističke norme sadržane u EU regulativama, kao i metodološkim uputstvima, preporukama i objašnjenjima Eurostat-a, a u cilju dobijanja međunarodno uporedivih podataka.

# METODOLOŠKA OBJAŠNJENJA

## Cilj istraživanja

Osnovni cilj provođenja “Godišnjeg istraživanje farmi 2022-biljna proizvodnja” je prikupljanje podataka o poljoprivrednoj proizvodnji na poljoprivrednim gazdinstvima (PG), odnosno porodičnim poljoprivrednim gazdinstvima (PPG) i pravnim subjektima (poljoprivrednim preduzećima, zadrugama, preduzetnicima). Istraživanjem će se osigurati godišnji podaci o biljnoj proizvodnji.

Podaci se odnose na određeni period posmatranja i uključuju sljedeće:

1. Korišteno poljoprivredno zemljište prema kategorijama korištenja
2. Biljna proizvodnja (usjevi, voće, grožđe, sijeno, rasad, cvijeće, ukrasno bilje)
3. Zakup poljoprivrednog zemljišta

U slučaju da se PG više ne bavi biljnom proizvodnjom, tj bavi se stočarstvom, popunjava Tabelu 3.13. „Brojno stanje stoke i peradi“.

## Jedinica posmatranja i jedinica anketiranja

Jedinica posmatranja u GIF-u je poljoprivredno gazdinstvo koje se bavi biljnom proizvodnjom, izabrano metodom stratifikovanog slučajnog uzorka.

**Poljoprivredno gazdinstvo** predstavlja samostalnu jedinicu u tehničkom i ekonomskom smislu, koja ima jedinstveno upravljanje i obavlja poljoprivrednu djelatnost/i, bilo da je u pitanju glavna ili sekundarna djelatnost gazdinstva.

**Poljoprivredna gazdinstva mogu biti** **porodična poljoprivredna gazdinstva (PPG) i pravni subjekti (poljoprivredna preduzeća, zadruge, preduzetnici).**

## 1.3 Referentni period/referentni dan

Referentni period/dan je sljedeći za:

* referentni period: 01. oktobar 2021.-30. septembar 2022. za korišteno poljoprivredno zemljište i biljnu proizvodnju,
* referentni period: 01. januar 2021.-31. decembar 2022. za zakup poljoprivrednog zemljišta,

##  Instrumenti za provođenje istraživanja

Za provođenje GIF-a 2022 koristiti će se sljedeći metodološki instrumenti:

* Lista domaćinstava za GIF
* Upitnik za Godišnje istraživanje farmi 2022-biljna proizvodnja
* Naziv usjeva sa kodovima (KLU-GIF 2022)
* Uputstvo za prikupljanje podataka i popunjavanje upitnika
* Pismo za domaćinstvo o provođenju GIF-a 2022
* Ovjereno ovlaštenje i akreditacija za anketara
* Izvještaj anketara o toku anketiranja (obrazac GIF-A)
* Izvještaj kontrolora o toku anketiranja (obrazac GIF-K).

# ORGANIZACIJA I PROVOĐENJE ISTRAŽIVANJA

Neposredni izvršioci GIF-a 2022 su anketari i kontrolori. **Za sve učesnike u istraživanju važno je naglasiti da su individualni podaci koji se dobiju u toku istraživanja službena tajna i da su obavezni da poštuju pravila kojima će se ta tajnost osigurati.** Svi se podaci koriste isključivo u statističke svrhe, podaci koji bi na bilo koji način pojedinačno identifikovali bilo koju osobu ili gazdinstvo će biti zaštićeni. Treba naglasiti da je ovo regulisano i postojećim zakonima o statistici na nivou BiH i entiteta.

## Zadaci i obaveze anketara

Anketari su zaduženi da metodološki ispravno prikupe podatke od odabranih poljoprivrednih gazdinstava i da ih upišu u upitnik vodeći računa o povjerljivosti individualnih podataka.

Zadaci anketara su:

* prisustvovati obuci i prihvatiti metodološka uputstva od strane kontrolora,
* detaljno proučiti Upitnik i Uputstvo za njegovo popunjavanje prije početka anketiranja,
* proučiti Listu odabranih poljoprivrednih gazdinstava (obrazac GIF-LG),
* odgovore tražiti od nosioca gazdinstva, njegovog supružnika ili drugog relevantnog punoljetnog člana gazdinstva,
* posjetiti svako gazdinstvo sa Liste porodičnih poljoprivrednih gazdinstava (obrazac GIF-LG), kako bi se dobili odgovori na sva pitanja iz upitnika. U slučaju da se ne ostvari kontakt iz prvog pokušaja, napraviti još dvije posjete u različito vrijeme,
* o svim eventualnim problemima kontaktirati kontrolora i zajednički ih rješavati,
* dostavljati popunjene upitnike kontroloru prema planu dostavljanja.

Na obuci će anketar dobiti potreban anketni materijal, kao i brojeve kontakt telefona radi eventualnih dodatnih obavještenja i instrukcija. Anketar je obavezan da pregleda i prouči dobijeni anketni materijal i da zajedno sa kontrolorom provjeri da li je materijal kompletan. Po upoznavanju terena, na osnovu Liste gazdinstava (GIF LG) i u saradnji sa kontrolorom, anketar treba da uradi plan anketiranja, tako da ne ispusti nijedno odabrano poljoprivredno gazdinstvo sa Liste.

Anketar se treba ponašati u skladu sa sljedećim pravilima:

* aktivno učestvovati na obuci za GIF,
* pažljivo proučiti Uputstvo za GIF,
* pridržavati se svih uputstava koje dobije od osoblja odgovornog za GIF, prije svega od kontrolora,
* obavljati anketiranje putem ličnih posjeta domaćinstvima u cilju prikupljanja informacija,
* predavati kontroloru ispunjene upitnike prema prethodno utvđenom planu predaje sa pravilno unesenim informacijama,
* u slučaju da se ne pronađe izabrano gazdinstvo obavijestiti o tome kontrolora,
* odlaziti u posjete gazdinstvu pristojno odjeven i ponašati se maksimalno profesionalno i pristojno, jer je to značajan aspekt za osiguranje saradnje gazdinstva i osiguravanje kvalitetnih podataka,
* ne smije promijeniti nijednu informaciju koju dobije od ispitanika, izuzev ako je zajedno sa ispitanikom utvrdio da se radi o grešci,
* informacije koje pruža ispitanik su povjerljivei ne smiju se komentarisati niti pokazivati drugima, izuzev kontroloru ili drugom osoblju angažovanom na GIF-u,
* kada se obavljaju razgovori sa ispitanicima ne treba voditi druge osobe koje nisu članovi radnog tima
* ne vršiti pritisak na ispitanike, niti ih navoditi da odgovaraju davanjem lažnih obećanja i informacija,
* sav anketni materijal mora predati kontroloru bez ikakve izmjene ili uništavanja
* obavezno naglasiti da su podaci koji se prikupljaju povjerljivi (isticanje povjerljivosti je od ključne važnosti kako bi se izbjegao svaki strah od zloupotrebe datih odgovora).

Kada počne anketiranje treba se pridržavati sljedećih uputstava:

* odvojiti dovoljno vremena za anketiranje,
* izbjegavati svaki razgovor ili stav koji bi mogao voditi u diskusiju sa sagovornikom, odnosno držati se samo tema iz GIF-a,
* izbjegavati što je više moguće, anketiranje u prisustvu osobe koja nije član gazdinstva, jer bi ispitanik mogao dati drugačije odgovore u prisustvu druge osobe,
* ne nalaziti se iznenađenim bilo kojim odgovorom ispitanika,
* striktno se pridržavati redoslijeda i forme pitanja iz Upitnika,
* čitati pitanja bez ikakvog vršenja uticaja na ispitanika i sugerisanja mogućih odgovora,
* uvijek ostavite ispitaniku dovoljno vremena da vam odgovori na postavljeno pitanje,
* ako ispitanik ne razumije, objasniti mu pažljivo koji je cilj pitanja, pazeći pri tome da se ni na koji način ne izmijeni smisao pitanja,
* na samom kraju anketiranja, pažljivo provjeriti Upitnik da nema propuštenih odgovora ili odgovora upisanih na pogrešnom mjestu. U slučaju da istih bude, iskoristite prisustvo ispitanika da ih ispravite. Imajte na umu da će kontrolor još jednom provjeriti Upitnik, tako da će anketar, u slučaju ispuštenih ili pogrešno upisanih odgovora, morati još jednom posjetiti to domaćinstvo i ispraviti greške,
* anketiranje završiti zahvalom ispitaniku za pružene informacije, za vrijeme koje je odvojio i trud koji je uložio, imajući u vidu moguću potrebu ponovnog dolaska u domaćinstvo.

Nakon održane obuke, anketarima će biti uručeni sljedeći dokumenti i materijali:

* Lista porodičnih poljoprivrednih gazdinstava (obrazac GIF-LG),
* Dovoljan broj upitnika (obrazac GIF-2021-B),
* Kodnu Listu usjeva (obrazac GIF-KLU),
* Uputstvo za prikupljanje podataka i popunjavanje upitnika GIF
* Pismo za domaćinstvo o provođenju GIF-a,
* Ovjereno ovlaštenje i akreditaciju za anketara,
* Izvještaj anketara o toku anketiranja (obrazac GIF-A).

**Lista porodičnih poljoprivrednih gazdinstava (obrazac GIF-LG) sadrži sljedeće:** naziv općine, šifru općine, naziv naselja, šifru PK, ID gazdinstva, ime i prezime nosioca domaćinstva, adresu i broj telefona.

Anketar je dužan da anketira sva gazdinstva sa Liste porodičnih poljoprivrednih gazdinstava (obrazac GIF-LG). Nakon što se završi terenski rad, anketar vraća kontroloru sva dokumenta i materijale zajedno sa ispunjenim izvještajem za anketare (GIF-A).

## Zadaci i obaveze kontrolora

Kontrolori su osobe koje su odgovorne za rad na terenu, a naročito za usmjeravanje i koordinaciju rada anketara, vremenski i metodološki ispravno provođenje svih aktivnosti.

Zadaci kontrolora su:

* nadzirati rad anketara tokom terenskog rada putem telefona i kontrola na terenu u cilju procjene da li su upitnici ispravno popunjeni, u skladu sa metodologijom vodeći računa da svi anketari budu ravnomjerno kontrolisani. Kontrole na terenu provode se na sličan način tako da svi anketari budu kontrolisani tokom terenskog rada,
* davati anketarima metodološka uputstva i rješavati dileme u slučaju dvosmislenih odgovora;
* izvršiti zamjenu anketara koji ne slijede uputstva i pogrešno popunjavaju upitnike i pored upozorenja kontrolora,
* osigurati da se sve aktivnosti provode u skladu sa metodologijom i dogovorenim rokovima.
* rješavati sve probleme sa kojima se anketari susreću na terenu, a po potrebi, kontaktirati sa koordinatorima iz Federalnog zavoda za statistiku,
* vršiti stalnu kontrolu materijala preuzetog od anketara i po potrebi, zahtjevati od anketara da na licu mjesta (u gazdinstvu) izvrši eventualne ispravke.

Nakon što se završi prikupljanje podataka na terenu, kontrolor vraća sva dokumenta i materijale Federalnom zavodu za statistiku, te predaje izvještaj kontrolora (GIF-K) za svakog anketara za kojeg je odgovoran.

## Zadaci i obaveze koordinatora

Koordinator Federalnog zavoda za statistiku je osoba koja je odgovorna za dosljednu primjenu metodologije na kojoj se GIF zasniva i za uspješnu realizaciju svih faza u toku provođenja istarživanja. Koordinator će biti u kontaktu sa kontrolorima putem telefona.

# UPITNIK ZA „GODIŠNJE ISTRAŽIVANJE FARMI 2021-BILJNA PROIZVODNJA” (Obrazac GIF-2022-B)

Po dolasku u gazdinstvo anketar prvo identifikuje gazdinstvo tj. utvrđuje da li se radi o gazdinstvu sa Liste porodičnih poljoprivrednih gazdinstava (obrazac GIF-LG) koje treba anketirati. Za svako poljoprivredno gazdinstvo, anketar popunjava jedan GIF obrazac isključivo hemijskom olovkom u plavoj ili crnoj boji. Podatke upisivati čitko i precizno u predviđena polja, kao odgovor na postavljeno pitanje. **Ukoliko nema pojave polja se ostavljaju prazna, odnosno ne upisuju se crtice ili nule.**

##

## DIO 1. OPĆE INFORMACIJE O POLJOPRIVREDNOM GAZDINSTVU

**Poljoprivredno gazdinstvo** predstavlja samostalnu jedinicu u tehničkom i ekonomskom smislu, koja ima jedinstveno upravljanje i koja obavlja poljoprivredne djelatnosti, bilo da se radi o glavnim ili sekundarnim djelatnostima gazdinstva. Gazdinstva mogu biti porodična poljoprivredna gazdinstva i gazdinstva kao pravni subjekti (preduzeća, zadruge, preduzetnici).

Prije početka anketiranja anketar treba da u predviđena polja upiše ID gazdinstva sa Liste poljoprivrednih gazdinstava (obrazac GIF-LG), zatim datum (dan i mjesec) i početak anketiranja (sat i minuta) i šifru anketara.

**U dijelu „Identifikacioni podaci nosioca gazdinstva“** anketar upisuje podatke za **porodično gazdinstvo:** ime i prezime i jedinstveni matični broj nosioca gazdinstva (JMBG);

**Nosilac porodičnog poljoprivrednog gazdinstva je** osoba koja je ekonomski i pravno odgovorna za rad gazdinstva i na čije ime funkcioniše gazdinstvo, odnosno osoba koja preuzima rizike rada. Identifikacioni podaci nosioca gazdinstva mogu da budu isti ili različiti od identifikacionih podataka o poljoprivrednom gazdinstvu tj. podataka o mjestu lokacije poljoprivrednog gazdinstva**.**

**Lokacija gazdinstva** je mjesto na kojem se odvija najveći dio poljoprivredne proizvodnje (mjesto gdje se nalaze poljoprivredni objekti ili najveća površina korištenog poljoprivrednog zemljišta). Lokacija gazdinstva može biti ista ili različita od adrese nosioca gazdinstva, ali u oba slučaja treba biti upisana.

**Status anketiranja** definisan je brojevima od 1 do 7 i potrebno je upisati odgovarajući broj u predviđenu kućicu.

**Šifra 1. Gazdinstvo je anketirano i isti je nosilac gazdinstva (kao na LG listi):** gazdinstvo se bavi biljnom proizvodnjom i anketirano je, a nosilac gazdinstva je isti kao na LG listi.

**Šifra 2.** **Gazdinstvo je anketirano i novi je nosilac gazdinstva:** gazdinstvo se bavi biljnom proizvodnjom i anketirano je, a nosilac gazdinstva je novi, tj ne nalazi se na LG listi. Unose se identifikacioni podaci za novog nosioca gazdinstva.

**Šifra 3. Gazdinstvo se ne bavi biljnom proizvodnjom, bavi se stočarstvo:** gazdinstvo je prestalo da se bavi biljnom proizvodnjom, već se bavi stočarstom (uključujući i pčelarstvo). **Poslije obilježavanja statusa 3, prvo upisati registarski broj iz RPG FMPVŠ, onda popuniti tabelu 3.13.**

Pošto se na terenu mogu naći različiti slučajevi, anketar neće biti uvijek u mogućnosti da anketira gazdinstvo sa Liste. Razlozi za neanketiranje gazdinstva mogu biti sljedeći:

**Šifra 4. Gazdinstvo se ne bavi poljoprivredom:** gazdinstvo se prestalo baviti poljoprivredom, trajno odsustvo, itd. Ukoliko se odabere ova opcija, kraj je anketiranja.

**Šifra 5. Odsustvo članova gazdinstva:** boravak u inostranstvu, korištenje odmora i sl. Ukoliko se odabere ova opcija, potrebno je da anketar na osnovu vlastitog mišljenja procijeni ima li naznake poljoprivredne proizvodnje.

**Šifra 6. Adresa nosioca gazdinstva je nepoznata ili netačna:** odabrati ovu opciju ukoliko anketar ne može pronaći gazdinstvo na adresi sa LG liste. Ukoliko se odabere ova opcija, kraj je anketiranja.

**Šifra 7. Gazdinstvo je odbilo saradnju:** ukoliko se odabere ova opcija, potrebno je da anketar na osnovu vlastitog mišljenja procijeni ima li naznake poljoprivredne proizvodnje.

Na pitanje **„Da li je gazdinstvo registrovano u Registru poljoprivrednih gazdinstava (RPG) Federalnog Ministarstva poljoprivrede, vodoprivrede i šumarstva“** odgovara se sa popunjavanjem polja **Da ili Ne, znakom X**. Ukoliko je odgovor **Da**, u predviđena polja se unosi **registarski broj** **gazdinstva u RPG-u.**

## DIO 2. KORIŠTENO POLJOPRIVREDNO ZEMLJIŠTE (01. oktobar 2021. - 30. septembar 2022.)

###

### Tabela 2.1. UKUPNO KORIŠTENO POLJOPRIVREDNO ZEMLJIŠTE NA GAZDINSTVU

**Ukupno korišteno poljoprivredno zemljište** predstavlja ukupnu površinu pod oranicama, baštama, voćnjacima i vinogradima, rasadnicima, cvijećem, livadama i pašnjacima korištenu od strane gazdinstva u referentnom periodu. Podaci se daju samo za površine koje gazdinstvo koristi, tj. upisati korištene poljoprivredne površine u vlasništvu gazdinstva **uključujući površine uzete u zakup** (za novac, besplatno korištenje, napolica, uzurpirano i slično). Površina poljoprivrednog zemljišta u vlasništvu gazdinstva je zemljište u vlasništvu svih članova gazdinstva. **Površine gazdinstva koje su** **date u zakup ili na korištenje drugim ne uključuju se tj treba ih isključiti**.

**Površine se iskazuju u dunumima sa 2 decimale, a upisuju se u kolonu 3**. Ako ispitanik koristi druge jedinice mjere, anketar je obavezan da ih preračuna u dunume i upiše u upitnik.

Jedinice mjere koje se obično koriste za poljoprivreno zemljište su hektar (ha), dunum, ar i m2.

**1 hektar = 10 dunuma = 100 ari = 10.000 m2**

**1 dunum = 10 ari = 1.0002**

**1 ar = 100 m2**

**Oranice** su zemljišta koja se redovno obrađuju i kopaju, i na kojima se po utvrđenom redu (plodoredu) zasijavaju usjevi.Na oranicama se uzgajaju žita, industrijsko, aromatično i krmno bilje, povrće (uključujući dinje i lubenice i jagode), na otvorenom i pod zaštitom.

**Bašte** se u većini slučajeva nalaze oko kuće, zauzimaju manje površine, ali također mogu biti u poljima odvojene od ostalog poljoprivrednog zemljišta. Usjevi uzgojeni u baštama koriste se za vlastitu potrošnju (nisu namijenjeni prodaji).

**Red 1,** upisati površine zasijanih oranica (žita, industrijsko, aromatično i krmno bilje) **POD GLAVNIM USJEVOM** (isključujući povrće).

 **Red 2,** upisati površine zasijanih oranica pod povrćem na otvorenom ili pod niskom zaštitom (uključujući krompir, dinje, lubenice i jagode) **POD GLAVNIM USJEVOM**, površine na otvorenom ili pod niskom zaštitom (tople lijehe, površine pod niskim tunelima, kao i površine pod tankom plastikom ili tkaninom položenom na zemlju).

**Red 3,** upisati površine zasijanih oranica pod povrćem u zaštićenom prostoru, tj plastenicima i staklenicima (uključujući krompir, dinje, lubenice i jagode) **POD GLAVNIM USJEVOM**, površine pod čvrstom ili mekom plastikom ili staklom koja su pristupačna ljudima i koje mogu imati ugrađenu uobičajenu instalaciju (uređaji za navodnjavanje, grijanje, provjetravanje, osvjetljenje i sl.).

**Red 4,** upisati površine ugara. **Ugar** je oranica, najčešće tokom cijele poljoprivredne godine ostavljena za oporavak, „na odmoru“. Postoji više vrsta ugara:

* crni ugar: površina se preore i ne zasije,
* zeleni ugar: površina se preore i zasije usjevima za zelenišno đubrenje (lupine, djetelina).

**Red 5,** upisati zasijane površine bašte-ukupno, na otvorenom i pod zaštitom (plastenici i staklenici), **POD GLAVNIM USJEVIMA.**

**Napomena:** upisati samo stvarnu površinu zaštićenih prostora (plastenika, staklenika) bez obzira na požnjevenu površinu da ne bi došlo do uvećanja površine u zaštićenom prostoru (plasteniku ili stakleniku).

**Red 6,** upisati površineintenzivnih voćnjaka koja služe za proizvodnju voća (isključujući jagode, dinje i lubenice). **Intenzivni voćnjaci** su stalni zasadi u kojima se redovno primjenjuju savremene agrotehničke mjere (obrada, njega, prskanje i dr.). Obično su zasadi stabala na većim površinama sa određenim razmakom između redova i u redu.

**Napomena:** u ovu površinu ne uključuju se ekstenzivni voćnjaci, kao i površine pod pojedinim stablima voća koje se nalaze u baštama, na livadama i drugim površinama.

**Red 7,** upisatipovršineplantažnih vinograda. **Plantažni vinogradi** su stalni zasadi u kojima se redovno primjenjuju agrotehničke mjere (obrada, njega, prskanje, i dr.).

**Napomena:** u ovu površinu ne uključuju se ekstenzivni vinogradi.

**Red 8,** upisati **ukupne površine rasadnika** (na otvorenom ili u zaštićenom prostoru) na kojima se obavlja proizvodnja sadnica. Mogu biti rasadnici voća, vinove loze, cvijeća i ukrasnog bilja, povrća, duhana i smilja.

**Red 9,** upisati **ukupne površine cvijeća i ukrasnog bilja** (na otvorenom ili u zaštićenom prostoru), koje se koriste za proizvodnju rezanog cvijeća, lončanica, božićnog drveća, ukrasnih grmova itd.

**Napomena:** u ovu površinu ne uključuju se rasadnici cvijeća i ukrasnog bilja.

**Red 10,** upisati **površine livada** koje su se u referentnom periodu koristile za košenje.

**Red 12,** upisati **površine pašnjaka** koje su se u referentnom periodu koristile za ispašu stoke. Zajedno se iskazuju nizijski i planinski pašnjaci.

## DIO 3. BILJNA PROIZVODNJA (01. oktobar 2021. - 30. septembar 2022.)

### **Tabela 3.1. POŽNJEVENA POVRŠINA I PROIZVODNJA USJEVA NA ORANICAMA** (žita, industrijsko, aromatično i krmno bilje)

Upisati požnjevene površine i proizvodnjuusjeva na oranicama **(isključiti povrće)**. U redove od 1 do 12 upisati naziv i kod usjeva iz kodne Liste usjeva (KLU-GIF- 2022).

**Napomena:** obratiti pažnju da li se za određene usjeve uključuje sjeme ili ne.

**Kolona 2,** upisati kod za svaki usjev iz iz kodne Liste usjeva (KLU-GIF- 2022).

**Kolona 3,** upisati naziv usjeva iz kodne Liste usjeva (KLU-GIF- 2022).

**Kolona 4, Redoslijed usjeva:**

Označiti da li se usjev sijao kao glavni (šifra 1) i/ili kao naknadni usjev (šifra 2). Imati u vidu da isti usjev može biti prikazan više od jednog puta, zavisno od toga da li se sije kao glavni i/ili naknadni usjev.

Usjev može biti:

**1-glavni usjev:** predstavlja zasijan usjev koji ostvaruje najveću ekonomsku korist ili zauzima najveći dio poljoprivrednog zemljišta tokom referentnog perioda.

**2-naknadni usjev:** može biti zasijan kao podusjevi ili naknadni (postrni) usjev.

Podusjevi se usijavaju u glavni usjev, koji im služi kao zaštita. Sjetva i žetva tih usjeva obavljaju se odvojeno. (napr. djetelina i lucerka se na proljeće usijavaju u žito)

Naknadni (postrni) usjevi se siju poslije žetve strnih žita, a dozrijevaju u toku jeseni (kukuruz-zelena masa, kupus, repa).

**Kolona 5,** upisati požnjevenu površinusa koje je usjev požnjeven i ubran prinos.

**Kolona 6,** upisati ukupnu proizvodnju (t), odnosno ostvareni prinos usjeva po odbitku izgubljenih količina u toku žetve/berbe.

### **Tabela 3.2. POŽNJEVENA POVRŠINA I PROIZVODNJA POVRĆA NA ORANICAMA** NA OTVORENOM ILI POD NISKOM ZAŠTITOM (uključujući krompir, dinje, lubenice i jagode)

## Upisati požnjevene površine i proizvodnju povrća koje se uzgaja na oranicama, otvorenom ili pod niskom zaštitom (tople lijehe, površine pod niskim tunelima koji su nepristupačni ljudima, kao i površine pod tankom plastikom ili tkaninom položenom na zemlju).

**Napomena:** jagode, dinje i lubenice (kodovi 334, 335 i 337) se računaju u povrće, jer se gaje na oranicama i agrotehnika im je slična kao kod agrotehnike povrća.

**Kolona 2,** upisati kod za svaki usjev iz iz kodne Liste usjeva (KLU-GIF- 2022).

**Kolona 3,** upisati naziv usjeva iz kodne Liste usjeva (KLU-GIF- 2022).

**Kolona 4, Redoslijed usjeva:**

Označiti da li se usjev sijao kao glavni (šifra 1) i/ili kao naknadni usjev (šifra 2). Imati u vidu da isti usjev može biti prikazan više od jednog puta, zavisno od toga da li se sije samo kao glavni i/ili naknadni usjev. Usjev može biti:

**1-glavni usjev:** predstavlja zasijan usjev koji ostvaruje najveću ekonomsku korist ili zauzima najveći dio poljoprivrednog zemljišta tokom referentnog perioda.

**2-naknadni usjev:** može biti zasijan kao podusjevi ili naknadni (postrni) usjevi**.**

Podusjevi se usijavaju u glavni usjev, koji im služi kao zaštita. Sjetva i žetva tih usjeva obavljaju se odvojeno. Naprimjer djetelina i lucerka se na proljeće usijavaju u žito;

Naknadni (postrni) usjevi se siju poslije žetve strnih žita, a dozrijevaju u toku jeseni (kukuruz, zelena masa, kupus, repa).

**Kolona 5,** upisati požnjevenu površinusa koje je usjev požnjeven i ubran prinos.

**Kolona 6,** upisati ukupnu proizvodnju (t), odnosno ostvareni prinos povrća po odbitku izgubljenih količina u toku berbe.

### Tabela 3.3. **POŽNJEVENA POVRŠINA I PROIZVODNJA POVRĆA U ZAŠTIĆENOM PROSTORU** (uključujući krompir, dinje, lubenice i jagode)

Upisati površine i proizvodnju povrćau zaštićenom prostoru (staklenicima i plastenicima).

**Napomena:** Jagode, dinje i lubenice (kodovi 334, 335 i 336) se računaju u povrće, jer se gaje na oranicama i agrotehnika im je slična kao kod agrotehnike povrća.

**Kolona 2,** upisati kod za svaki usjev iz iz kodne Liste usjeva (KLU-GIF- 2022).

**Kolona 3,** upisati naziv usjeva iz kodne Liste usjeva (KLU-GIF- 2022).

**Kolona 4, Redoslijed usjeva:**

Označiti da li se usjev sijao kao glavni (šifra 1) i/ili kao naknadni usjev (šifra 2). Imati u vidu da isti usjev može biti prikazan više od jednog puta, zavisno od toga da li se sije samo kao glavni i/ili naknadni usjev. Usjev može biti:

**1-glavni usjev:** predstavlja zasijan usjev koji ostvaruje najveću ekonomsku korist ili zauzima najveći dio poljoprivrednog zemljišta tokom referentnog perioda.

**2-naknadni usjev:** može biti zasijan kao podusjevi ili naknadni (postrni) usjevi**.**

Podusjevi se usijavaju u glavni usjev, koji im služi kao zaštita. Sjetva i žetva tih usjeva obavljaju se odvojeno. Naprimjer djetelina i lucerka se na proljeće usijavaju u žito;

Naknadni (postrni) usjevi se siju poslije žetve strnih žita, a dozrijevaju u toku jeseni (kukuruz, zelena masa, kupus, repa).

**Kolona 5,** upisati požnjevenu površinusa koje je usjev požnjeven i ubran prinos.

**Kolona 6,** upisati ukupnu proizvodnju (t), odnosno ostvareni prinos povrća po odbitku izgubljenih količina u toku berbe.

### Tabela 3.4. BAŠTE-UKUPNO NA OTVORENOM ILI POD ZAŠTITOM (POŽNJEVENA POVRŠINA I UKUPNA PROIZVODNJA)

Upisati površine i proizvodnju povrća **koje se uzgaja** u baštama (na otvorenom ili pod niskom zaštitom).

**Kolona 2,** upisati kod za svaki usjev iz iz kodne Liste usjeva (KLU-GIF- 2022).

**Kolona 3,** upisati naziv usjeva iz kodne Liste usjeva (KLU-GIF- 2022).

**Kolona 4, Redoslijed usjeva:**

Označiti da li se usjev sijao kao glavni (šifra 1) i/ili kao naknadni usjev (šifra 2). Imati u vidu da isti usjev može biti prikazan više od jednog puta, zavisno od toga da li se sije samo kao glavni i/ili naknadni usjev. Usjev može biti:

**1-glavni usjev:** predstavlja zasijan usjev koji ostvaruje najveću ekonomsku korist ili zauzima najveći dio poljoprivrednog zemljišta tokom referentnog perioda.

**2-naknadni usjev:** može biti zasijan kao podusjevi ili naknadni (postrni) usjevi**.**

Podusjevi se usijavaju u glavni usjev, koji im služi kao zaštita. Sjetva i žetva tih usjeva obavljaju se odvojeno. Naprimjer djetelina i lucerka se na proljeće usijavaju u žito;

Naknadni (postrni) usjevi se siju poslije žetve strnih žita, a dozrijevaju u tijeku jeseni (kukuruz, zelena masa, kupus, repa).

**Kolona 5,** upisati požnjevenu površinu(**m2)** sa koje je požnjeven usjev i ubran prinos.

**Napomena:** potrebno je površinu koja je izražena u m2 (Tab. 3.4., Kolona 5, Red 20) izraziti u dunumima

(m2 podijeliti sa 1000).

**Kolona 6,** upisati ukupnu proizvodnju **(kg)**, odnosno ostvareni prinos povrća po odbitku izgubljenih količina u toku berbe.

### Tabela 3.5. VOĆNJACI – UKUPNO (INTENZIVNI I EKSTENZIVNI)

## (jezgrovito, koštuničavo, bobičasto, orašasto voće, citrusi i dr.; isključujući jagode, dinje i lubenice)

**Voćnjaci** su višegodišnji zasadi na kojima su zasađena voćna stabla u svrhu proizvodnje voća, mogu biti intenzivni (plantažni) i ekstenzivni.

**INTENZIVNI VOĆNJACI** su stalni zasadi u kojima se primjenjuju savremene agrotehničke mjere (obrada, njega, prskanje i dr.). Obično su zasadi stabala na većim površinama sa određenim razmakom između redova i u redu.

**BOBIČASTO VOĆE:** Površine pod bobičastim voćem su površine na kojima su zasađene borovnice, kupine, maline, crne i crvene ribizle, aronija i brusnica.

**Kolona 2,** upisati naziv voća iz kodne Liste usjeva (KLU-GIF- 2022).

**Kolona 3,** upisati naziv voća iz kodne Liste usjeva (KLU-GIF- 2022).

**Kolona 4,** upisati ukupnu površinu voćnjaka za određenu vrstu voća, bez obzira na starost i rodnost.

**Kolona 5,** upisati površinu voćnjaka za stabla voća u proizvodnji (rodna stabla) koja su, prema svojoj fiziološkoj zrelosti, sposobna da pod normalnim uslovima za vegetaciju zametnu plod, bez obzira na to da li su u referentnom periodu rodila ili ne.

**Kolona 6,** upisati ukupnu proizvodnju (kg) za svaku vrstu voća. U ukupnu proizvodnju treba uključiti gubitke nastale u voćnjaku i tokom berbe.

**EKSTENZIVNI VOĆNJACI** su trajni zasadi i gdje se ne primjenjuju redovne agrotehničke mjere (međuredna kultivacija, navodnjavanje, upotreba vještačih gnojiva i zaštitnih sredstava). Ovaj tip voćnjaka ima manje od 100 stabala po hektaru ili prostor između stabala do 10 metara. Ekstenzivni voćnjaci također uključuju pojedinačna stabla ili skupinu stabala u baštama, obradivim površinama, pašnjacima i livadama. Površine pod tim stablima često se ne računaju kao voćnjaci, već pod drugim kategorijama korištenja zemljišta.

**Napomena:** za ekstenzivne voćnjake ne traži se površina, već ukupan broj stabla i ukupna prozvodnja (kg).

**Kolona 7,** upisati je ukupan broj stabala na određenoj površini za svaku vrstu voća, bez obzira da li su u referentnom razdoblju rodila ili ne.

**Kolona 8,** upisati ukupnu proizvodnju (kg) za svaku vrstu voća. U ukupnu proizvodnju treba uključiti gubitke nastale u voćnjaku i tokom berbe.

### Tabela 3.6. VINOGRADI

**Vinogradi** (plantažni) su stalni zasadi u kojima se primjenjuju savremene agrotehničke mjere (obrada, prskanje i drugo), namijenjeni proizvodnji grožđa. Postoji više sorti grožđa:

**Stono grožđe** - namijenjeno za svježu upotrebu.

**Grožđe za proizvodnju kvalitetnog i visokokvalitetnog vina** - određenog kvaliteta i prinosa po hektaru, te propisane količine stepena šećera u grožđu.

**Sorte grožđa za ostala vina** - namijenjeno proizvodnji stonih vina od jedne ili više sorti vinove loze.

**Kolona 2,** u obrazac su upisani kodovi za sorte grožđa.

**Kolona 3:** u obrazac su upisani nazivi sorti grožđa.

**Kolona 4,** upisati ukupnu površinu vinograda tj površine pod rodnim, kao i mladim, nerodnim čokotima.

**Kolona 5,** upisati površinu vinograda pod rodnim čokotima koji su prema svojoj fiziološkoj zrelosti sposobni da pod normalnim uslovima za vegetaciju zametnu plod, bez obzira na to da li su u referentnom periodu rodila ili ne.

**Kolona 6,** upisati ukupnu proizvodnju (kg) za svaku vrstu grožđa. U ukupnu proizvodnju treba uključiti gubitke u vinogradu i tokom berbe.

### Tabela 3.7. RASADNICI

**Rasadnici** su površine koje se koriste za proizvodnju sadnica (voća, vinove loze, cvijeća i ukrasnog bilja) i rasada (povrća, duhana i smilja), uključujući površine na otvorenom kao i pod zaštitom.

**Kolona 2,** u obrazac su upisani kodovi za vrstu sadnica/rasada.

**Kolona 3,** u obrazac su upisani nazivi vrste sadnica/rasada.

**Kolona 4,** upisati ukupnu površinuna kojoj se gaje sadnice/rasad.

**Kolona 5,** upisatibroj komada proizvedenih sadnica i/ili rasada proizvedenih u referentnom periodu.

### Tabela 3.8. CVIJEĆE I UKRASNO BILJE, NA OTVORENOM I POD ZAŠTITOM

**Odnosi se samo za cvijeće i ukrasno bilje koje je namijenjeno za prodaju na tržištu.** Uključuje sve vrste rezanog cvijeća, lončanice, bilo da se uzgajaju na otvorenom ili u plastenicima/staklenicima, isključujući rasad .

**Odnosi se samo za božićno i ukrasno drveće koje je namijenjeno za prodaju na tržištu.** Uključuje drveće i grmlje uzgajano za bašte, aleje i drvorede, živice (živa ograda), ukrasni grmovi i ukrasni četinari, **isključujući rasad**.

**Kolona 2,** u obrazac su upisani kodovi za cvijeće i ukrasno bilje, božično i ukrasno drvo.

**Kolona 3,** u obrazac su upisani nazivi za cvijeće i ukrasno bilje, božično i ukrasno drvo.

**Kolona 4,** upisati ukupnu površinuna kojoj se gaje cvijeće i ukrasno bilje, božično i ukrasno drvo.

**Kolona 5,** upisatibroj proizvedenih komada cvijeće i ukrasno bilje, božićnog i ukrasnog drveća.

###

### Tabela 3.9. STALNE TRAVNATE POVRŠINE

Upisati površine livada (prirodnih i zasijanih) i pašnjaka koje su se koristile za košenje/proizvodnju sijena, **isključujući proizvodnju zelene krme**.

**Kolona 2,** u obrazac upisan kod za livadu-sijeno.

**Kolona 3,** u obrazac upisan naziv „livada“.

**Kolona 4,** upisati ukupnu površinulivade koja se redovno kosi u referentnom periodu.

**Kolona 5,** upisati ukupan prinos sijena (t) u referentnom periodu.

**Tabela 3.10. REALIZOVANA JESENJA SJETVA U 2022 (na otvorenom)**

Upisati površine usjeva zasijanih u jesen 2022., na oranicama i baštama, **samo na otvorenom** (isključiti zasijano u zaštićenom-staklenike i plastenike).

**Kolona 2,** upisati kod za svaki usjev iz iz kodne Liste usjeva (KLU-GIF- 2022).

**Kolona 3,** upisati naziv usjeva iz kodne Liste usjeva (KLU-GIF- 2022).

**Kolona 4,** upisati zasijane površine oranica i bašta, na otvorenom u jesen 2022.

**Tabela 3.11. PLANIRANA PROLJETNA SJETVA U 2023 (na otvorenom)**

Upisati površine koje su planirane da se zasiju u proljeće 2023., na oranicama i baštama, **samo na otvorenom** (isključiti zasijano u zaštićenom-staklenike i plastenike).

**Kolona 2,** upisati kod za svaki usjev iz iz kodne Liste usjeva (KLU-GIF- 2022).

**Kolona 3,** upisati naziv usjeva iz kodne Liste usjeva (KLU-GIF- 2022).

**Kolona 4,** upisati površine oranica i bašta koje se planiraju zasijati, na otvorenom, u proljeće 2022.

**Tabela 3.12. ZAKUP POLJOPRIVREDNOG ZEMLJIŠTA (01. januar 2021 - 31. decembar 2022.)**

Upisati površinu i vrijednost zakupljenog zemljišta. **Zakup se isključivo odnosi** na korišteno poljoprivredno zemljište (oranice sa/bez sistema za navodnjavanje, voćnjake, vinograde, livade i pašnjake).

**Napomena:** zakup poljoprivrednog zemljišta uključuje ugovorne odnose, punomoći, slobodne pogodbe bez pravnih i pisanih dokaza i dr.

**Kolona 2,** upisati površinu zemljišta (u dunumima), prema kategorijama poljoprivrednog zemljišta, uzetog u zakup tokom referentnog perioda.

**Kolona 3,** upisati vrijednost u KM, prema kategorijama poljoprivrednog zemljišta, uzetog u zakup tokom referentnog perioda. Ukoliko je gazdinstvo imalo zakup zemljišta u naturi i/ili vidu trampe, potrebno je pretvoriti tu vrijednost u KM i upisati u kolonu 3.

**Napomena:** ukoliko je zakupnina poljoprivrednog zemljišta dogovorena na više godina, izraziti vrijednost zakupa samo za referentni period.

**Iz vrijednosti zakupa poljoprivrednog zemljišta treba isključiti:**

* + - prava vezana za zemljište;
		- povratni PDV;
		- vrijednost unajmljivanja objekata koji se nalaze na unajmljenom zemljištu i
		- bilo kakve druge troškove vezane za nekretnine (tekuće održavanje zgrada, osiguranje zgrada, amortizacija objekata i dr.).

**Tabela 3.13. BROJNO STANJE STOKE (na dan 01. decembar 2022.)**

**Napomena:** ova tabela se popunjava samo za poljoprivredno gazdinstvo kojem je određen status 3 „Gazdinstvo se ne bavi biljnom proizvodnjom, bavi se stočarstvom.

Upisuju se podaci o ukupnom broju stoke, peradi i košnica pčela sa stanjem na dan 01. decembar 2022.

**Za ovce i koze upisati samo broj odraslih ženskih grla, a za ostale ukupan broj.**

Upisati broj stoke i peradi koji se uzgaja na gazdinstvu bez obzira na vlasništvo (direktno u vlasništvu ili su pod upravom gazdinstva na referentni dan istraživanja). **Ne upisuje se** vlastita stoka i perad gazdinstva koja se na dan 01. decembra 2022. nalazila kod drugih pravnih ili fizičkih osoba zbog tova, čuvanja i sl., osim stoke u tranzitu (npr. ženke ili mužjaci koji se nalaze u drugom gazdinstvu radi parenja).

Promjene koje su nastale poslije 01. decembra ne uzimaju se obzir. Na primjer, ako je neko gazdinstvo 01. decembra imalo 10 ovaca i 6 janjadi, a 02. decembra ili kasnije (do dolaska ankatara) ojanji se još 5 ovaca ili ugine neko janje, tada se prilikom anketiranja gazdinstva uzima stanje koje je bilo 1. decembra tj. 10 ovaca i 6 janjadi.

Stoka može biti na gazdinstvu (ili korištenom poljoprivrednom zemljištu ili u objektima za smještaj stoke koje koristi gazdinstvo) ili izvan gazdinstva (na zajedničkim pašnjacima ili u toku premještanja sa jednog pašnjaka na drugi itd).